ಚಾಮರಾಜನಗರಕ್ಕೆ ಜೊತೆಯಾಗಿ ಹೋಗೋಣಾ ಎಂದಿದ್ದ ಡಿಕೆಶಿ ಒಂಟಿಯಾಗಿ ಹೊರಟಿದ್ಯಾಕೆ..? ಬೆಂಗಳೂರು: ರಾಜಕೀಯ ಪಕ್ಷದಲ್ಲಿ ಒಳಗಡೆಯೇ ಭಿನ್ನಮತ, ಮುನಿಸು ಇದ್ದೆ ಇರುತ್ತೆ. ಅದು ಆಗಾಗ ಬ್ಲಾಸ್ಟ್ ಆಗ್ತಾ ಇರುತ್ತೆ. ಇದೀಗ ಅಂತ ಅನುಮಾನ ಕಾಂಗ್ರೆಸ್ ನಲ್ಲೂ ಮೂಡಿದೆ. ಚಾಮರಾಜನಗರಕ್ಕೆ ಜೊತೆಯಾಗಿ ಹೋಗೋಣಾ ಅಂತ ಹೇಳಿದ್ದ ಕೆಪಿಸಿಸಿ ಅಧ್ಯಕ್ಷ ಡಿ ಕೆ ಶಿವಕುಮಾರ್ ಒಬ್ಬರೇ ಭೇಟಿ ನೀಡಲು ಸಿದ್ದರಾಗಿದ್ದಾರೆ. ಇದು ಹಲವು ಚರ್ಚೆಗಳಿಗೆ ಕಾರಣವಾಗಿದೆ. ಆಕ್ಸಿಜನ್ ದುರಂತ ನಡೆದ ಆಸ್ಪತ್ರೆಗೆ ಭೇಟಿ ನೀಡಲಿರುವ ಡಿ ಕೆ ಶಿವಕುಮಾರ್ ಅವರು ದುರಂತದಲ್ಲಿ ಸಾವನ್ನಪ್ಪಿದ ಕುಟುಂಬಸ್ಥರಿಗೆ ಸಾಂತ್ವಾನ ಹೇಳಲಿದ್ದಾರೆ. ಈ ಕಾರ್ಯಕ್ಕೆ ಸಿದ್ದರಾಮಯ್ಯ ಜೊತೆಗೂಡಿ ಹೋಗಬೇಕೆಂದಿತ್ತು. ಆದ್ರೆ ಇದೀಗ ಒಬ್ಬರೆ ತೆರಳುತ್ತಿದ್ದಾರೆ. ನಿನ್ನೆ ನಡೆದ ವಿಡಿಯೋ ಕಾನ್ಫರೆನ್ಸ್ ನಲ್ಲಿ ನಾನು ಸಿದ್ದರಾಮಯ್ಯ ಜಂಟಿಯಾಗಿ ಹೋಗ್ತೇವೆ ಎಂದಿದ್ರು. ಆಮೇಲೆ ಕಾನ್ಫರೆನ್ಸ್ ಮುಗಿದ ಬಳಿಕ ನನ್ನಿಂದಲೇ ಈ ಕಾರ್ಯಕ್ರಮ ಆರಂಭ ಮಾಡ್ತೀನಿ ಎಂದ ಬೆನ್ನಲ್ಲೇ ಪ್ರವಾಸ ಪಟ್ಟಿ ರಿಲೀಸ್ ಆಗಿದೆ. ಇದು ರಾಜಕೀಯ ವಲಯದಲ್ಲಿ ಸಾಕಷ್ಟು ಚರ್ಚೆಗೆ ಕಾರಣವಾಗಿದೆ. span,nextFontIcon:span